Nafarroako Parlamentuko Mahaiak, 2022ko ekainaren 27an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Domingo González Martínez jaunak aurkeztutako galdera, García Orcoyen ospitalean ZIU berria eraikitzeko eta Larrialdi Zerbitzua handitzeko lizitazioa geldiarazteko eskariari buruzkoa (10-22/POR-00245).

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko ekainaren 27an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Txomin González Martínez jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Osasuneko kontseilariak Legebiltzarraren Osoko Bilkuran erantzun dezan:

Lizarrako laguntzako burutzen ordezkariek Osasun Departamentuari eskatu diote García Orcoyen ospitalean ZIU berria eraikitzeko eta Larrialdi Zerbitzua handitzeko lizitazioa geldiaraz dezan, hori ez delako ospitaleak behar duena egungo eta etorkizuneko laguntzarako erronkei aurre egin ahal izateko. Halaber, eskatzen dute García Orcoyen ospitaleko plan zuzentzaile berri bat idatz dadin datozen hamarkadei begira, langileek parte hartuta, arkitektura-konponbideak ere bertan sartuta, ospitalearen etorkizuna bermatzeko.

Hori dela-eta, honako hau jakin nahi dut:

• Osasun Departamentuak asmorik al du eskari horri erantzuteko, plan zuzentzaile parte hartzaile bat bermatze aldera, eta Larrialdi Zerbitzua handitzeko lizitazioa geldiarazteko, Lizarrako Osasun Barrutiaren egungo eta etorkizuneko beharrizanetara egokitze aldera?

Iruñean, 2022ko ekainaren 23an

Foru parlamentaria: Txomin González Martínez